Delimir Rešicki

**Delimir Rešicki** (Osijek, 16. III. 1960), hrvatski književnik i novinski urednik.

Osnovnu školu pohađao je u Branjinom Vrhu i Belom Manastiru, u kome je potom završio gimnaziju. Diplomirao je kroatistiku na Pedagoškom fakultetu u Osijeku. Bio je zaposlen kao urednik kulturne rubrike u dnevnim novinama Glas Slavonije. Živi u Osijeku.

## Književni rad
* Poetske, prozne, esejističke, književnokritičke i medijsko-publicističke tekstove (uglavnom muzičku i filmsku kritiku i esejistiku) objavljuje od sredine osamdesetih godina 20. stoljeća.
* Prevođen je na bugarski, engleski, francuski, mađarski, makedonski, nizozemski, njemački, poljski, ruski, slovenski, španjolski, talijanski.
* Pjesničkim, proznim i esejističkim tekstovima zastupljen je u brojnim antologijama, pregledima i panoramama suvremene hrvatske književnosti.
* Bio je član redakcija novina *"[[Ten]]"*, *"[[Osječki tjednik]]"* i *"[[Slavonski magazin]]"*. Uređivao je časopise *"[[Heroina nova]]"* i *"[[Književna revija]]"*. Jedan je od urednika SN "Privlačica" iz Vinkovaca.
* Za najrazličitije izdavače i edicije uredio je i kritički priredio cijeli niz književnih naslova. Sudjelovao je u nizu skupnih izdavačkih projekata, kao i nekoliko osječkih (multimedijalnih) performansa u drugoj polovini osamdesetih godine 20. st.
* Sudjelovao je na CD-projektima *"Matria Europa"* nizozemskih umjetnika Sluika & Kurpershoeka (Kunst Ruimte, Amsterdam, 1996) i "soundtrack. psi" Ivana Faktora (Osijek, 2001).

## Nagrade
* *Sedam sekretara [[SKOJ]]-a* (1987. za knjigu *"Sretne ulice"*),
* *Duhovno hrašće za knjigu godine* (1997. za *"Knjigu o anđelima"*),
* *Povelja uspješnosti [[Julije Benešić]]* (1999. za knjigu *"Bližnji"*),
* *Kiklop* na manifestaciji *Sa(n)jam knjige* u Puli (2005, u kategoriji pjesničke zbirke godine za knjigu *"Aritmija"*),
* *Nagrada Hubert Burda* (2008), njemačka nagrada koja se dodjeljuje za poeziju iz Istočne Europe,
* *[[Goranov vijenac]]* (2011),
* *Nagrada Sv. Kvirin* za ukupan doprinos hrvatskom pjesništvu na 19. Kvirinovim poetskim susretima (2015),
* godišnja *[[Nagrada Vladimir Nazor|Nagrada "Vladimir Nazor"]]* za književnost: 2005. godine za zbirku poezije "Aritmija" te 2015. godine za zbirku poezije "Lovci u snijegu".

## Bibliografija
### Knjige pjesama
* *"Gnomi"*, pjesme (Biblioteka Quorum, Zagreb, 1985) 
* *"Sretne ulice"*, pjesme (ICR, Osijek, 1987)
* *"Die, die my darling"*, pjesme (Biblioteka Quorum, Zagreb, 1990)
* *"Knjiga o anđelima"*, pjesme ("Meandar", Zagreb, 1997)
* *"Ezekijelova kola"*, pjesme ("Znanje", Zagreb, 1999)
* *"Aritmija"*, pjesme ("Meandar", Zagreb, 2005)
* *"Meghalni a pandákkal"*, pjesme, prijevod na mađarski (izbor, BabelPress Bt., Veszprém, 2008)
* *"Arrhythmie"*, pjesme, prijevod na njemački (Edition Korrespodenzen, Wien, 2008)
* *"Crne marame"*, pjesme (izbor, "Carmen Croaticum", Vinkovci, 2007)
* *"Aritmija"*, pjesme, prijevod na makedonski ("Antolog", Skoplje, 2013)
* *"Zaspati u Dobovi"*, pjesme (izbor, "Lud Šerpa", Ljubljana, 2013)
* *"Lovci u snijegu"*, pjesme ("Fraktura", Zaprešić, 2015)

### Knjige proze, kritika i eseja
* *"Tišina"*, tekstualna potraga (MKP, Osijek, 1985)
* *"Sagrada familia"*, pripovijesti ("Meandar" / Knjižara Nova, Zagreb / Osijek, 1993)
* *"Ogledi o tuzi"*, eseji, članci ("Meandar", Zagreb, 1995)
* *"Bližnji"*, eseji, prikazi (Matica hrvatska, Osijek, 1998)
* *"Sretne ulice & Sagrada familia"* (reizdanje, "Meandar", Zagreb, 2000)
* *"Ubožnica za utvare : deset pripovijesti o nemogućim ljubavima"*, novele (Naklada Ljevak, Zagreb, 2007)
* *"Demoni u tranzicijskoj špilji : ogledi, polemike i kritike"* ("Fraktura", Zaprešić, 2010)
* *"Dronjci na hrpi : mala emocionalna svaštarnica"* ("Fraktura", Zaprešić, 2012)

## Izvori

* Helena Sablić-Tomić, Goran Rem: *"Slavonski tekst hrvatske književnosti"*, Zagreb, 2003. (str. 572)
* *"Godišnjak Ogranka Matice Hrvatske Beli Manastir"*, 1/2004, str. 163.
* Maja Celing: *"Ne moram se dodvoravati* kiosk *estetici!"*, Osječki dom, VI, 878, 42 - Osijek, 24-26. XII. 2005.
* *"Riječi"*, časopis za književnost, kulturu i znanost, Matica hrvatska Sisak, 1-4. 2015.

## Vanjske veze
* Branislav Oblučar: ''Poezija i glazbeni video (s osvrtom na pjesništvo Delimira Rešickog)''